Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
1 มิ.ย. 2559

กลุ่มธนาคารหนุนการปรับสูงขึ้นของ SET ต่อเนื่อง… “เก็งกำไร” SCB
ดัชนี SET อยู่ที่ 1,424.21 จุด -0.07 จุด -0.00% ปริมาณซื้อขาย 21,322 ลบ.
 
สรุปทิศทางและแนวโน้มตลาด
กลุ่มธนาคารหนุน SET ปรับสูงขึ้นต่อเนื่อง: โดยเฉพาะ SCB ที่มีประเด็นขายธุรกิจประกัน 49% ภายใน 3Q16 นี้ ขณะที่แนะนำ “ซื้อ” KBANK KTB ต่อเนื่องในกลุ่มธนาคาร มองแนวโน้มดอกเบี้ยที่ผ่านจุดต่ำสุดไปแล้วจะลดแรงกดดันของ NIM ที่ปรับลดลงตั้งแต่ปีนี้เป็นต้นไป ขณะที่ความกังวลต่อ NPL ไม่ใช่ประเด็นใหม่
“เก็งกำไร” SCB…มีประเด็นบวกจากการขายธุรกิจประกัน: แนะนำ “เก็งกำไร” SCB ด้วยเป้าหมายพื้นฐาน 140 บาท หลังจากมีประเด็นบวกจากโอกาสในการขายหุ้น บมจ.ไทยพาณิชย์ประกันชีวิต 49% ให้กับบริษัทประกันรายอื่น ซึ่งคาดว่าจะได้ข้อสรุปภายใน 3Q16 นี้ ในกรณีที่ขายบริษัทประกันออกไป 49% คาดว่าจะทำให้ SCB มีกำไรพิเศษเพิ่มเข้ามา ซึ่งอาจนำไปใช้ในการตั้งสำรองเพิ่มขึ้น เพื่อทำให้ Coverage Ratio ปรับเข้าสู่ระดับ 130% อีกครั้ง และมี Upside ต่อประมาณการกำไรในอนาคต เนื่องจากไม่ต้องตั้งสำรองจำนวนมากอีก ขณะที่ในทางเทคนิค ราคาหุ้นปรับสูงขึ้นทะบุเส้น 200 วันแล้ววันนี้ มีโอกาสปรับสูงขึ้นต่อไปที่แนวต้านสำคัญ 146.50 บาท และตามกรอบ Uptrend Channel ที่ 155 บาท ตามลำดับ
SCB ทะลุเส้น 200 วัน มีจังหวะปรับสูงขึ้นไปที่ 146.50 บาท
 
หุ้นที่น่าสนใจทางเทคนิค
 “ซื้อ” THREL ราคาหุ้นฟื้นตัวจากเส้นค่าเฉลี่ย 3 เดือนพร้อมปริมาณการซื้อขาย สอดคล้องกับเครื่องมือ MACD ตัด 0 ขึ้นวันแรก มีเป้าแรกที่ 11.00 บาท หากฝ่าขึ้นไปได้มีเป้าต่อไปที่ 11.40/12.30 บาท ตามลำดับ
 “ซื้อ” SUSCO ราคาหุ้นดีดตัวขึ้นเพื่อทดสอบแนวต้านของ Uptrend Channel พร้อมปริมาณการซื้อขายหนาแน่น เครื่องมือ MACD และ DI+ ยังคงมีทิศชี้ขึ้นต่อเนื่อง เป็นจังหวะเก็งกำไรตาม มีแนวต้านแรกที่ 2.86 บาท และถัดไปที่ 2.90 บาท